Home » TV » Kæmpe nytårskaos hos YouSee – tom skærm efter Discovery exit
Kæmpe nytårskaos hos YouSee – tom skærm efter Discovery exit
Rasmus Elm Rasmussen 02 januar 2020 TV 0 kommentarer
YouSee skulle have kompenseret kunderne med nye kanaler efter Discoverys røg ud ved årsskiftet. Men fejl i systemet gjorde at de tv-hungrende brugere vågnede op til tom skærm nytårs morgen
Krigen mellem YouSee og Discovery har raset de seneste måneder og har haft den konsekvens, at brugerne her fra januar må undvære populære kanaler som Kanal, 4 5 og 6 samt Animal Planet, Eurosport m.fl.
Kompensationen skulle være kommet i form af nye kanaler til bland selv-ordningen, der skulle være tilgængelige fra i går, d. 1. januar, vel nok en af årets største tv-dage. Men sådan blev det ikke.
Discovery-kanalerne hænger fast
YouSee-brugerne, der klikkede ind for at vælge deres kanaler, kunne ikke fravælge de gamle Discovery-kanaler, der lige nu bare giver en tom skærm. Derfor var det ikke muligt at skifte dem ud med de nye kanaler.
Det er op mod 250.000 brugere, der er ramt af problemet, som endnu ikke er løst. YouSee lover at de arbejder på højtryk, men fortæller samtidig, at der endnu ikke er en tidshorisont for, hvornår det vil være fikset.
Problemet har ikke overraskende resulteret i lidt af en shitstorm på de sociale medier.